সৃজন ক্রিয়েশনস-এর দাবি, থ্রি ডি প্রিন্টিং প্রযুক্তি ব্যবহার করে মূর্তি তৈরির এই চল মুম্বই, চেন্নাইয়ের মতো শহরে অনেক দিনই শুরু হয়েছে। সেখানে বিয়ের অনুষ্ঠানে নবদম্পতির ছবি তুলে মূর্তি বানিয়ে রাখার কাজও যথেষ্ট জনপ্রিয়। তবে কলকাতায় এই প্রযুক্তি ব্যবহার করে মূর্তি তৈরির পরিষেবা এই প্রথম বলেই সংস্থার দাবি। গরম পড়ে যাওয়ায় এবং পরীক্ষার মরশুম চলায় মাদার ওয়্যাক্স মিউজিয়ামে বর্তমানে ভিড় কিছুটা কম হচ্ছে। তবু দিনে তিন থেকে চারজন মূর্তি তৈরির বরাত দিচ্ছেন বলে সংস্থার দাবি। তবে তাঁদের আশা, ছুটির মরশুমে আগ্রহীদের সংখ্যা আরও বাড়বে।